CELEX: 32011R0763
Language: ro
Date: 2011-07-29 00:00:00
Title: Regulamentul de punere în aplicare (UE) nr. 763/2011 al Comisiei din 29 iulie 2011 privind clasificarea anumitor mărfuri în Nomenclatura combinată

3.8.2011   
            
            
               RO
            
            
               Jurnalul Oficial al Uniunii Europene
            
            
               L 200/6
            
         REGULAMENTUL DE PUNERE ÎN APLICARE (UE) NR. 763/2011 AL COMISIEI
   din 29 iulie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar, pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 iulie 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un aparat portabil care funcționează cu baterii (așa-numitul „e-book”) pentru înregistrarea și redarea diverselor tipuri de fișiere text (de exemplu, PDF, WOL și HTML), fișiere pentru imagini fixe (de exemplu, JPEG) și fișiere audio (de exemplu, MP3), cu dimensiuni de aproximativ 18 x 12 x 1 cm și greutate de aproximativ 220 g.
                  Aparatul este prevăzut cu:
                  
                              —
                           
                           
                              un afișaj monocrom (care utilizează tehnologia cu cerneală/hârtie electronică cu patru tonuri de gri), cu dimensiuni de aproximativ 12 x 9 cm, un ecran cu o diagonală de aproximativ 15 cm (6 inci) și o rezoluție de 600 x 800 pixeli,
                           
                        
                              —
                           
                           
                              o interfață USB,
                           
                        
                              —
                           
                           
                              un conector pentru cască,
                           
                        
                              —
                           
                           
                              o fantă pentru card de memorie,
                           
                        
                              —
                           
                           
                              butoane de control/navigare,
                           
                        
                              —
                           
                           
                              un procesor de 200 MHz și
                           
                        
                              —
                           
                           
                              o memorie internă cu capacitatea de 512 MB.
                           
                        Dispozitivul poate fi conectat la o mașină automată de prelucrare a datelor în scopul transferului de fișiere.
                  Dispozitivul poate reda text, fotografii și fișiere audio, stocate fie în memoria internă, fie pe un card de memorie.
                  Dispozitivul nu are funcții de traducere sau de dicționar.
               
               
                  8543 70 90
               
               
                  Clasificarea se stabilește pe baza regulilor generale 1 și 6 de interpretare a Nomenclaturii Combinate, precum și pe baza textului codurilor NC 8543, 8543 70 și 8543 70 90.
                  Clasificarea la poziția 8471, ca mașină automată de prelucrare a datelor, este exclusă deoarece aparatul nu îndeplinește condițiile prevăzute la nota 5 litera (A) de la capitolul 84.
                  În plus, aparatul nu este utilizat în exclusivitate sau în principal cu un sistem automat de prelucrare a datelor; prin urmare, clasificarea acestuia la poziția 8471, ca unitate a unui astfel de sistem, este de asemenea exclusă.
                  Este exclusă clasificarea la poziția 8528, ca monitor, deoarece produsul nu poate reda imagini video ca urmare a tehnologiei specifice utilizate pentru afișare și a calității slabe a imaginii, permițând doar vizualizarea de formate de document și imagini fixe.
                  Produsul trebuie considerat un aparat electronic, cu o funcție proprie, nedenumit și necuprins în altă parte în capitolul 85.
                  În consecință, acesta trebuie clasificat la poziția NC 8543 70 90.